SPELLEMANN: Susanne Sundfør vant klassen årets populærkomponist. Hun ga et meget kortfattet intervju etter prisutdelingen.

-Det er motiverende å vinne en slik pris, sa haugesunderen.

- Hva synes du om oppmerksomheten du fikk etter at du trakk deg fra kategorien årets kvinnelige artist?

-Jeg synes det ble en viktig debatt.

-Hva synes du om at Egil Hegerberg også trakk seg. Følte du deg latterliggjort da?

-Nei, det var jo bare morsomt, sa Sundfør før hun forsvant.

SE BILDER FRA SPELLEMANNSPRISEN HER

Sundsfør satte også sitt preg på kvelden med sin framføring av låten "Father Father", som er avslutningssporet på hennes kritikerroste The Brothel som ble gitt ut i fjor. Kveldens pris var Sundførs andre i karrieren. Hun vant klassen årets kvinnelige artist for sitt debutalbum i 2007.

Metal og rock

Enslaved vant metal-klassen, til sin store overraskelse. Det var guttas fjerde Spellemannspris.

-Vi trodde alle at Shining skulle vinne, og vi ventet ikke dette, sier gitarist Ivar Bjørnson som avsluttet sin takketale med å minne om at førstkommende tirsdag er kvinnedagen.

Kvelertak ble de eneste som vant to priser under kveldens show. Først hentet de prisen i klassen rock, og passet på å minne om at de var 10.000 kroner i finnerlønn til de som kunne hjelpe dem å få tilbake passene som ble frastjålet i går, og som hindret dem å dra til USA.

-Dette var et ok plaster på såret, selv om det hadde vært kulere å holde takketale på Skype fra Los Angelses, sa vokalist Erlend Hjelvik.

Like etter kunne de plukke med seg prisen i klassen årets nykommer. Der vant de også en sjekk på 200.000 kroner.

-Pengene renner inn, men de renner jammen fort ut igjen også, sa låtskriver og gitarist Bjarte Lund Rolland.

Bare nesten

For Vamp, Jan Ingvar Toft (viser), I Was A King (pop) og Leif Ove Andsnes (klassisk) ble det ikke seier denne gangen.

Her er årets vinnere:

Årets Spellemann: Karpe Diem

Mannlig artist: Thom Hell

Kvinnelig artist: Ingrid Olava

Danseband: Ole Ivars

Samtidskomponist: Nils Henrik Åsheim

Hip Hop: Lars Vaular

Country: Ida Jenshus

Blues: Billy T Band

Viser: Narum

Pop: Kråkesølv

Rock: Kvelertak

Metal: Enslaved

Nykommer: Kvelertak

Elektronika: Lindstrøm & Christabelle

Populærkomponist: Susanne Sundfør

Klassisk:Trondheimsolistene

Hit: Madcon

Video: Yoga Fire

Jazz: Elephant 9

Tekstforfatter: Erik Fosnes Hansen

Åpen klasse: Jaga Jazzist

Hederspris: A-ha

Folkemusikk/Gammaldans: Gjermund Larsen trio

Produsentprisen: Stargate

Barneplate: Rasmus og verdens beste band

Samtidsmusikk: Edvin Østergaard

Les mer om Spellemannsprisen i mandagens Haugesunds Avis.